20.9.2023
RO
Jurnalul Oficial al Uniunii Europene
L 231/191
15.
Informații din registre publice și informații accesibile publicului a.
O organizație trebuie să aplice principiul securității, al integrității datelor și al limitării scopului, precum și principiul recursului, punerii în aplicare și răspunderii față de datele cu caracter personal obținute din surse aflate la dispoziția publicului.
Aceste principii se aplică, de asemenea, datelor cu caracter personal colectate din registrele publice (și anume registrele păstrate de agenții sau entități guvernamentale la orice nivel și care pot fi consultate de publicul larg). b.
Nu este necesar să se aplice principiul notificării, al opțiunii sau al responsabilității pentru transferurile ulterioare informațiilor din registrele publice atât timp cât acestea nu sunt asociate cu informații care nu au caracter public și sunt respectate toate condițiile de consultare stabilite în jurisdicția relevantă.
De asemenea, în general, nu este necesară aplicarea principiului notificării, al opțiunii sau al responsabilității pentru transferurile ulterioare în cazul informațiilor accesibile publicului decât în cazul în care entitatea europeană care efectuează transferul indică faptul că aceste informații fac obiectul unor restricții care impun aplicarea respectivelor principii de către organizație pentru utilizările preconizate.
Organizațiile nu au nicio răspundere cu privire la modul în care sunt utilizate astfel de informații de către cei care le obțin din materiale publicate. c.
În cazul în care se constată că o organizație a făcut publice în mod intenționat informații cu caracter personal încălcând principiile astfel încât ea însăși sau alte părți terțe să poată beneficia de aceste excepții, aceasta va înceta să mai fie eligibilă pentru a beneficia de CCD UE-SUA. d.
Nu este necesar să se aplice principiul accesului în cazul informațiilor extrase din registrele publice atât timp cât acestea nu sunt asociate cu alte date cu caracter personal (cu excepția unor volume reduse de informații utilizate pentru indexarea sau organizarea registrelor publice); cu toate acestea, trebuie respectate toate condițiile de consultare stabilite în jurisdicția relevantă.
În schimb, atunci când informațiile din registre publice sunt asociate cu alte informații care nu au caracter public (altele decât cele menționate mai sus), o organizație trebuie să permită accesul la toate aceste informații, în cazul în care acestea nu fac obiectul altor derogări permise. e.
La fel ca în cazul informațiilor extrase din registrele publice, nu este necesar să se acorde accesul la informații care sunt deja accesibile publicului, atât timp cât acestea nu sunt asociate cu alte date care nu sunt au caracter public.
Organizațiile specializate în vânzarea de informații accesibile publicului pot solicita taxa practicată în mod obișnuit de organizație ca răspuns la cererile de acces.
De asemenea, persoanele pot obține accesul la informațiile care le privesc adresându-se direct primei organizații care a compilat datele. 16.
Cererile de acces formulate de autorități publice a.
Pentru a asigura transparența în ceea ce privește solicitările legale formulate de autorități publice pentru a avea acces la informații cu caracter personal, organizațiile care participă la CCD UE-SUA pot emite voluntar rapoarte periodice privind transparența cu privire la numărul de cereri de informații cu caracter personal pe care le primesc, formulate de autorități publice pentru rațiuni de securitate națională sau de asigurare a respectării legii, în măsura în care divulgările sunt admisibile în conformitate cu legislația aplicabilă. b.
Informațiile furnizate de organizațiile care participă la CCD UE-SUA în aceste rapoarte, împreună cu informațiile comunicate de către comunitatea serviciilor de informații, alături de alte informații, pot fi utilizate ca fundament pentru revizuirea comună realizată periodic cu privire la funcționarea CCD UE-SUA în conformitate cu principiile. c.
Absența notificării în conformitate cu litera (a) punctul (xii) din principiul notificării nu împiedică, nici nu compromite capacitatea unei organizații de a răspunde la orice solicitare legală.